Պետեր վան Վոսսեն

**Պետեր վան Վոսսեն** (, ), հոլանդացի ֆուտբոլիստ և ֆուտբոլային մարզիչ:

## Կենսագրություն
### Ակումբային կարիերա
Պետերը ֆուտբոլային կարիերան սկսել է իր հայրենի Զիրիկզե քաղաքում, իսկ 18 տարեկանից սկսել է խաղալ համանուն քաղաքի «Վլիսինգեն» սիրողական թիմում։ 1988/1989 մրցաշրջանում նրա թիմը սենսացիոն կերպով հասել է Նիդերլանդների գավաթի քառորդ եզրափակիչ։

1989 թվականին նա մեկնել է Բելգիա՝ հանդես գալու «Բևերեն» ակումբում։ Իր առաջին մրցաշրջանում Պետերը պաշտպանի դիրքում խաղալով 27 խաղում խփել է 5 գնդակ, սակայն դա չի օգնել ակումբին մնալ Բելգիայի բարձրագույն դիվիզիոնում: 1990/1991 մրցաշրջանում Բելգիայի երկրորդ դիվիզիոնում հանդես գալով՝ Պետերը 28 խաղում խփել է 18 գնդակ, ինչը մեծապես օգնել է «Բևերենին» վերադառնալ բելգիական ֆուտբոլի էլիտա։ Վան Վոսսենը «Բևերենում» հանդես է եկել ևս երկու մրցաշրջան: Ընդամենը չորս մրցաշրջանում Պետերը անցկացրել է 84 հանդիպում, որոնցում դարձել է 34 գոլի հեղինակ:

1992 թվականին Պետերը տեղափոխվեց «Անդերլեխտ», որն այդ ժամանակ Բելգիայի ուժեղագույն ակումբն էր։ «Անդերլեխտում» պետերն անցկացրել է ընդամենը մեկ մրցաշրջան, այդ ընթացքում դարձել Է Բելգիայի 1992/1993 մրցաշրջանի չեմպիոն:

1993 թվականի ամռանը Պետերը 7 միլիոն գյուլդենով ձեռք է բերվել Ամստերդամի «Այաքսի» կողմից։ Ակումբի կազմում նա իր նորամուտը նշել է սեպտեմբերի 1-ին Ֆուտբոլի հանրային ասոցիացիաի դեմ Նիդերլանդների առաջնության խաղում, որն ավարտվել է ոչ-ոքի՝ 1:1: Այդ խաղում Պետերը փոխարինման է դուրս եկել 65-րդ րոպեին՝ Ռոնալդ դե Բուրի փոխարեն։ Սակայն վան Վոսսենը չդարձավ հիմնական կազմի խաղացող, ակումբի այն ժամանակվա մարզիչ Լուի վան Գալը խաղադաշտում տեղը վստահում էր այլ ֆուտբոլիստների, և այդ պատճառով Պետերը համաձայնեց պահեստային խաղացողի դերին, բացի այդ, իր առաջին մրցաշրջանում նա հաճախ էր վնասվածքներ ստանում։ Առաջնության 15 խաղում վան Վոսսենը «Այաքսի» կազմում խփել է ընդամենը մեկ գոլ, ընդ որում 9 խաղում նա անփոփոխ փոխարինման է դուրս եկել խաղավերջում, սակայն նրա թիմը կարողացել է հաղթել Նիդերլանդների 1994/1995 մրցաշրջանի առաջնությունում։

1995 թվականը վան Վոսսենի և «Այաքսի» համար դարձավ ամենահաջողվածներից մեկը։ Ակումբը վստահ պաշտպանեց Նիդեռլանդների չեմպիոնների տիտղոսը՝ 8 միավորով առաջ անցնելով առաջնության արծաթե մեդալակիր Կերկրադեի «Ռոդայից»: «Այաքսը» նույնպես դարձավ Չեմպիոնների լիգայի հաղթող՝ եվրոպական գավաթի վերջին նվաճումից 22 տարի անց: Եզրափակիչ խաղում «Այաքսը» հանդիպեց իտալական «Միլանին», Պետերն ամբողջ հանդիպումն անցկացրեց պահեստայինների նստարանին, սակայն նրա ակումբը կարողացավ հաղթանակ տանել 1:0 հաշվով, միակ գնդակը խփեց երիտասարդ հարձակվող Պատրիկ Կլյույվերտը:

Ավելի ուշ Պետերը հեռացել է «Այաքսից» և մեկնել Թուրքիա, որտեղ պայմանագիր է կնքել «Իստանբուլսպոր» ակումբի հետ: Թուրքական ակումբում Վան Վոսսենն անցկացրել է մեկ մրցաշրջան ՝ մասնակցելով ընդամենը 16 հանդիպման և դառնալով 5 գոլի հեղինակ: 19ղ 96 թվականին Պետերը տեղափոխվեց Շոտլանդիա և դարձավ «Ռեյնջերսի» խաղացող։ Նոր ակումբում Պետերը ժամանակ առ ժամանակ հանդես է եկել հիմնական կազմում, երեք մրցաշրջաններում Վան Վոսսենը մասնակցել է ընդամենը 22 հանդիպման և դարձել 5 գոլի հեղինակ: Ակումբից հեռանալուց հետո Պետերը վերադարձել է Նիդերլանդներ և պայմանագիր կնքել «Ֆեյենորդի» հետ: «Ֆեյենորդում» վան Վոսսենը պարբերաբար հայտնվում էր հիմնական կազմում, քանի որ առաջին մրցաշրջանում Պետերը անցկացրեց 30 հանդիպում և խփեց 5 գնդակ, իսկ նրա ակումբը կարողացավ նվաճել Նիդերլանդների չեմպիոնների տիտղոսը 1998/1999 մրցաշրջանում: 2000 թվականին վան Վոսսենը դարձել է Նիդերլանդների սուպերգավաթակիր։ Սուպերգավաթի խաղում նրա ակումբը 2-0 հաշվով հաղթել է «Ռոդային»։  Ընդամենը երեք մրցաշրջանում վան Վոսսենը թիմի կազմում անցկացրել է 73 հանդիպում, որոնցում խփել է 10 գնդակ:

2001 թվականին Պետերը երկու տարվա պայմանագիր կնքեց «Դե Գրաֆսհապ» ակումբի հետ։ Երկու տարվա ընթացքում նա անցկացրել է 44 խաղ և խփել 9 գնդակ։ 2003 թվականին վան Վոսսենը տեղափոխվել է «Բենեկոմ» սիրողական ակումբ, որը հանդես է եկել Նիդեռլանդների ցածր դիվիզիոններից մեկում։ Մեկ տարի անց Պետերը վերադարձավ պրոֆեսիոնալ ֆուտբոլ և դարձավ «Վիտեսի» խաղացող, սակայն վան Վոսսենը ակումբում անցկացրեց ընդամենը 6 հանդիպում, որից հետո որոշեց ավարտել խաղային կարիերան:

### Կարիերան հավաքականում
Նիդերլանդների ազգային հավաքականում Պետերը նորամուտը նշել է 1992 թվականի մարտի 25-ին Հարավսլավիայի հավաքականի դեմ ընկերական խաղում, որն ավարտվել է հոլանդացիների հաղթանակով՝ 2:0 հաշվով։ 1992 թվականի հոկտեմբերի 14-ին, հավաքականի կազմում իր երկրորդ խաղի ժամանակ, վան Վոսսենը երկու գոլ խփեց Լեհաստանի հավաքականի դարպասը, սակայն խաղն ավարտվեց ոչ-ոքի՝ 2:2։ Պետերը 1994 թվականի աշխարհի առաջնության մասնակից էր, որտեղ նրա հավաքականը հասավ քառորդ եզրափակիչ։

1995 թվականի ապրիլի 26-ին Չեխիայի հավաքականի դեմ անցկացրած խաղից հետո, Պետերը երեք տարի շարունակ չի կանչվել ազգային թիմի շարքերը։ 1999 թվականի հոկտեմբերի 10-ին վան Վոսսենը կրկին վերադարձավ հավաքական՝ Պերուի հետ խաղում խաղալով 68 րոպե։ 2000 թվականին հավաքականի կազմում Պետերը հասել է Եվրոպայի առաջնության կիսաեզրափակիչ, որտեղ նրա թիմը 11 մետրանոց հարվածաշարում 3:1 հաշվով պարտվել է իտալացիներին, այդպիսով վան Վոսսենը դարձել է Եվրոպայի առաջնության բրոնզե մեդալակիր։ Իտալացիների հետ հանդիպումը, որը տեղի ունեցավ 2000 թվականի հունիսի 29-ին, վան Վոսսենի համար դարձավ վերջինը հավաքականի կազմում, որի կազմում ութ տարվա ընթացքում Պետերը անցկացրեց 31 հանդիպում և խփեց 9 գնդակ։

### Մարզչական կարիերա
Խաղային կարիերան ավարտելուց հետո Պետերը զբաղվել է մարզչական աշխատանքով։ 2006-2008 թվականներին վան Վոսսենը «Օմնիվորլդ» ակումբում եղել է գլխավոր մարզչի օգնական։ 2008 թվականից երկու մրցաշրջան Պետերը ԱԳՈՎՎ Ապելդորնի ակումբի գլխավոր մարզչի օգնականն էր, որը ղեկավարում էր Ջոն վան դեն Բրոմը։ 2010 թվականի հուլիսին վան Վոսսենը դարձավ հունգարացի մարզիչ Շանդոր Պոպովիչի օգնականը «Ռոզենդալ» ակումբում, սակայն արդեն հուլիսի 26-ին հունգարացին հրաժարական տվեց։

## Վիճակագրություն
### Վան Վոսսենի հանդիպումները Նիդերլանդների հավաքականի կազմում

**Ընդհանուր՝ 31 խաղ․ 9 գոլ, 15 հաղթանակ, 10 ոչ-ոքի, 6 պարտություն:**

## Ձեռքբերումներ
**Ակումբային
* Բելգիայի չեմպիոն՝ 1992/93
* [[Նիդերլանդների ֆուտբոլի առաջնություն|Նիդերլանդների չեմպիոն]]՝ 1994, 1995, 1999
* [[ՈՒԵՖԱ Չեմպիոնների Լիգա|Չեմպիոնների լիգայի]] հաղթող՝ 1995
* Շոտլանդիայի չեմպիոն՝ 1997
* [[Ֆուտբոլի Նիդերլանդների սուպերգավաթ|Նիդերլանդների սուպերգավաթակիր]]՝ 2000

**Ազգային'''
* 2000 թվականի Եվրոպայի առաջնության բրոնզե մեդալակիր

## Ծանոթագրություններ

## Արտաքին հղումներ
* Статистика на сайте «Beijen.net»
 
Կատեգորիա:Այաքսի ֆուտբոլիստներ
Կատեգորիա:Անդերլեխտի ֆուտբոլիստներ
Կատեգորիա:Դե Գրաֆսխապի ֆուտբոլիստներ
Կատեգորիա:Հոլանդացի ֆուտբոլային մարզիչներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Տղամարդկանց ֆուտբոլի հարձակվողներ